**Studiebeskrivelse dokument 3 af 3**

**Supplement II til studiebeskrivelsen: Optagelseskriterier**

**Overordnede forudsætninger for Vedfelt Instituttets optagelsesprocedurer**

Uddannelsen er normeret til 4 år delt op i en 1-årig grundtræning og en 3-årig overbygning.

Kursisterne på grundtræningen kan være mennesker, der søger personlig udvikling, professionel kompetenceudvikling, eller mennesker, som ønsker at tage den fulde psykoterapeutuddannelse. For at sikre høj kvalitet allerede på grundtrænings-kurserne optager vi personer, som allerede er kvalificerede som beskrevet nedenfor

**Optagelse på den 1-årige grundtræning**

Normen for optagelse på grundtræningen er en relevant lang eller mellemlang videregående uddannelse af psykologisk, pædagogisk eller sundhedsfaglig karakter som fx psykolog, læge, lærer, sygeplejerske, socialrådgiver, ergo- eller fysioterapeut eller pædagog. Andre med uddannelser på tilsvarende niveau kan dog optages efter en konkret vurdering. Herudover skal ansøgeren have efterfølgende praktisk anvendelse i minimum 3 år eller anden relevant erhvervserfaring.

Ansøgerne skal kunne dokumentere, at de har en vis viden om psykologiske og terapeutiske teorier og principper. Dokumentation kan fx ske ved beskrivelse af ansøgernes erhvervsarbejde o.l., ved kursusbeviser for gennemførelse af relevante kurser mv.

Ansøgerne skal kunne dokumentere, at de har en vis viden om psykologiske og terapeutiske teorier og principper. Endvidere kræves der 50 timers gennemført individuel egenterapi eller 80 timer i gruppe eller en kombination heraf. Dette skal være gennemført med en terapeut, som Vedfelt Instituttet kan anerkende. (Fx medlem af Psykoterapeutforeningens, psykolog med speciale i psykoterapi el. lignende) Meditativ erfaring bliver betragtet som en ressource.

**Dispensation:**

*Kvote 2: A*ndre ansøgere med en uddannelse på minimum professionsbachelor, der ikke er af psykologiske, pædagogisk eller sundhedsfaglig karakter.

*Kvote 3:* Ansøgere tilhørende andre faggrupper. Disse ansøgeres uddannelse skal være suppleret med kurser fra højere læreanstalter eller lignende, indenfor psykologi, ledelse, personlig udvikling, terapi og supervision. (120 timer ved et sammenhængende forløb, 150 timer såfremt, der er tale om opsplittede forløb)

*Kvote 2+3:* Ansøger der optages på dispensation skal have minimum 3 års relevant erhvervserfaring. Ansøgere optages på uddannelsen efter en konkret vurdering der gives ud fra en helhedsbetragtning, hvor også uddannelsesniveau, alder, modenhed, motivations og erhvervserfaring klarlægges og vurderes.

Der kan gives merit for anden relevant erhvervserfaring, hvilket omfatter minimum 3 års erfaringer

med arbejde af medmenneskelig karakter fx:

• socialt arbejde i DK og U-lande

• undervisning eller andet pædagogisk arbejde

• personaleudvikling

• anden relevant erhvervserfaring

Erhvervserfaring kan opnås ved frivilligt, ulønnet arbejde, der svarer til mindst 3 års

fuldtidsbeskæftigelse. Skriftligt dokumentation for ansøgernes opfyldelse af optagelseskriterier, fx eksamensbeviser, kursusbeviser, ansættelseskontrakter, anbefalinger, mv.

Optagelse på grundtræningen sker ved indsendelse af motiveret ansøgning og CV, samt ved en personlig samtale med Instituttets ledelse.

Optagelse på 3-årig overbygning

Optagelse på Vedfelt Instituttets 3-årige overbygning på kan ske efter minimum 1 års grundtræning svarende til 136 timer. (80 timer procesgruppe + erfaring med individuel eller terapi i gruppe 50/80 timer)

Ansøgeren skal kunne dokumentere, at hun/han lever op til kriterium 1, 2 eller 3. Når Instituttet har modtaget ansøgningen, får ansøgeren tilsendt et selvevalueringsskema, som indsendes i udfyldt stand. Herefter aftales tid til samtale. Denne samtale danner baggrund for vurdering af om ansøgeren kan indstille til optagelse. På et lærerrådsmøde gennemgås indstillingerne til endelig godkendelse, som meddeles alle de optagne ansøgere samlet, når hele evalueringsproceduren er afsluttet.

1. Ansøgningen skal redegøre for dine kvalifikationer i forhold til nedenstående optagelseskriterier.
2. Den skal beskrive din motivation og din mulighed for at gennemføre studiet tidsmæssigt og økonomisk
3. Kort opsummering af din deltagelse i kurser på Vedfelt Instituttet mht. hvor mange timer, hvornår påbegyndt, hvilke år.
4. Andre kurser, individuel egenterapi og gruppeerfaring før og under deltagelse i kurser: Hvornår, hvordan med hvem, hvor meget? Terapeutens kvalifikationer
5. Oversigt over bilag

Ansøgningen må max fylde 2 A4 sider. Eksamenspapirer og anden dokumentation vedlægges.

Hvis der er kriterier du ikke mener at opfylde, skal det anføres nederst i ansøgningen.

**Betinget optagelse og dispensation ved optagelse på overbygning.**

Hvis der er betænkeligheder vedrørende optagelse, indkalder evalueringsteamet ansøgeren til en supplerende samtale, hvor ansøgeren skal foretage en selvevaluering i forhold til de betænkeligheder, som har været drøftet på lærermødet. En forudsætning for samtalen vil i nogle tilfælde være, at ansøgeren accepterer, at evalueringsteamet retter forespørgsler hos procesteamet omkring det terapeutiske forløb og ansøgerens evne til at fungere i gruppen. På det andet selvevalueringsmøde undersøges det, om der er mulighed for at støtte ansøgeren på svage punkter i forløbet, og om vedkommende er motiveret for at fortsætte under observation og eventuelt med supplerende undervisning, terapi, supervision, erhvervserfaring mm. Hvis ikke dette skønnes muligt, afslås ansøgningen.

Der kan gives merit for tidligere deltagelse i grupper på Vedfelt Instituttet jf. kvalitetskriterier.